கேள்வி: இருபுளோரின் அணைவு என்பது என்ன?
பதில்: இருபுளோரின் அணைவு (''Difluorine complex'') என்பது ஓர் இருபுளோரின் மூலக்கூறும் (F2) வேறு மற்றொரு மூலக்கூறும் சேர்ந்து உருவாகும் ஓர் அணைவுச் சேர்மமாகும். தங்கம் எப்டாபுளோரைடு (AuF7) இதற்கான ஓர் எடுத்துக்காட்டாகும். தங்கம் (VII) சேர்மமாக இருப்பதற்குப் பதிலாக, AuF7 என்பது தங்க பெண்டாபுளோரைடும் (AuF5) புளோரின் (F2) சேர்ந்து உருவாகும் சேர்மமாக உள்ளது. இந்த முடிவு கணக்கீட்டு வேதியியல் ஆய்வுகளால் மீண்டும் மீண்டும் ஆதரிக்கப்படுகிறது. η2-H2 ஈந்தணைவியைக் கொண்டிருக்கும் ஈரைதரசன் அணைவுகளைப் போலல்லாமல் இருபுளோரின் அணைவு இருபுளோரின் அணைவு η1-F2 ஈந்தணைவியைக் கொண்டிருக்கும். அதாவது முறையே முதலாவது ஈந்தணைவி அடுத்ததை தொடாமலும் இரண்டாவது ஈந்தணைவி அடுத்ததை தொட்டுக் கொண்டும் இருக்கும்.